CELEX: 
Language: el
Date: 2020-06-17 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την τροποποίηση του κατ’ εξουσιοδότηση κανονισμού (ΕΕ) 2017/40 όσον αφορά την αξιολόγηση της εφαρμογής του προγράμματος για τα σχολεία

ΕΥΡΩΠΑΪΚΗ
                           ΕΠΙΤΡΟΠΗ
                                                  Βρυξέλλες, 17.6.2020
                                                  C(2020) 3909 final
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                                      της 17.6.2020
   για την τροποποίηση του κατ’ εξουσιοδότηση κανονισμού (ΕΕ) 2017/40 όσον αφορά την
                αξιολόγηση της εφαρμογής του προγράμματος για τα σχολεία
EL                                                                                   EL
 ---pagebreak---                                   ΑΙΤΙΟΛΟΓΙΚΗ ΕΚΘΕΣΗ
   1.       ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Τα κράτη μέλη που συμμετέχουν στο πρόγραμμα της ΕΕ για την προώθηση της κατανάλωσης
   φρούτων, λαχανικών και γάλακτος στα σχολεία, το οποίο προβλέπεται στον κανονισμό (ΕΕ)
   αριθ. 1308/2013, πρέπει να αξιολογούν την εφαρμογή του προγράμματος.
   Η παρούσα κατ’ εξουσιοδότηση πράξη καθορίζει τη φύση και το είδος των πληροφοριών που
   πρέπει να παρέχουν τα κράτη μέλη στην/στις έκθεση/-εις αξιολόγησης που συντάσσουν,
   προκειμένου να εκτιμηθεί η αποτελεσματικότητα του προγράμματος για τα σχολεία σε σχέση
   με τους στόχους του όσον αφορά την αύξηση της κατανάλωσης των επιλεγμένων γεωργικών
   προϊόντων από τα παιδιά και τη εκπαίδευσή τους σχετικά με τις υγιεινές διατροφικές
   συνήθειες.
   Η πράξη αποσκοπεί στη βελτίωση της ποιότητας της/των έκθεσης/-εων αξιολόγησης των
   κρατών μελών που πρέπει να υποβληθούν έως την 1η Μαρτίου 2023 και στη διευκόλυνση
   της αξιολόγησης και της ενοποίησης των αποτελεσμάτων από την Επιτροπή σε επίπεδο ΕΕ.
   2.       ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
   Η Επιτροπή πραγματοποίησε διαβουλεύσεις με εμπειρογνώμονες από τα κράτη μέλη στο
   πλαίσιο της ομάδας εμπειρογνωμόνων για τις γεωργικές αγορές, τομέας των ζωικών
   προϊόντων.
   Πριν από την εκπόνηση της παρούσας κατ’ εξουσιοδότηση πράξης, η Επιτροπή παρουσίασε,
   κατά τη συνεδρίαση της ομάδας εμπειρογνωμόνων στις 20 Σεπτεμβρίου 2018, μη
   δεσμευτικές κατευθυντήριες γραμμές για να συνδράμει τα κράτη μέλη στην αξιολόγηση του
   προγράμματος για τα σχολεία. Οι εν λόγω κατευθυντήριες γραμμές αξιολόγησης
   περιελάμβαναν 1) ορισμούς και παραδείγματα, για την κοινή κατανόηση των απαιτήσεων, 2)
   κοινά ερωτήματα αξιολόγησης και αντίστοιχους δείκτες και 3) περίγραμμα της έκθεσης
   αξιολόγησης.
   Η Επιτροπή συζήτησε το σχέδιο της κατ’ εξουσιοδότηση πράξης, με βάση τις εν λόγω
   κατευθυντήριες γραμμές αξιολόγησης, στις συνεδριάσεις της ομάδας εμπειρογνωμόνων στις
   12 Δεκεμβρίου 2019 και στις 20 Φεβρουαρίου 2020.
   Η Επιτροπή διαβίβασε το σχέδιο της κατ’ εξουσιοδότηση πράξης στο Ευρωπαϊκό
   Κοινοβούλιο και στο Συμβούλιο κατά τη σύγκληση συνεδριάσεων της ομάδας
   εμπειρογνωμόνων.
   Το σχέδιο του κατ’ εξουσιοδότηση κανονισμού αναρτήθηκε στη διαδικτυακή πύλη της
   Ευρωπαϊκής Επιτροπής «Πείτε την άποψή σας», από τις 26 Μαρτίου έως τις 23 Απριλίου
   2020, για να συγκεντρωθούν οι απόψεις των πολιτών και των ενδιαφερόμενων μερών.
   Ένα ενδιαφερόμενο μέρος, η European Plant-based Food Association (Βέλγιο), υπέβαλε
   παρατηρήσεις υποστηρίζοντας την ένταξη στο πρόγραμμα για τα σχολεία φυτικών
   εναλλακτικών στα γαλακτοκομικά προϊόντα. Αυτό υπερβαίνει το πεδίο εφαρμογής της
   πράξης.
EL                                             1                                          EL
 ---pagebreak---    3.       ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Η παρούσα κατ’ εξουσιοδότηση πράξη τροποποιεί το άρθρο 9 του κατ’ εξουσιοδότηση
   κανονισμού (ΕΕ) 2017/40 της Επιτροπής όσον αφορά την παρακολούθηση και την
   αξιολόγηση.
   Μια νέα παράγραφος περιγράφει λεπτομερώς τη φύση και το είδος των πληροφοριών που τα
   κράτη μέλη παρέχουν στην/στις έκθεση/-εις αξιολόγησης που συντάσσουν και επιτρέπει στα
   κράτη μέλη που εφαρμόζουν το πρόγραμμα σε περιφερειακό επίπεδο να υποβάλλουν
   αντίστοιχο αριθμό εκθέσεων αξιολόγησης.
   Παράλληλα, ο εκτελεστικός κανονισμός (ΕΕ) 2017/39 της Επιτροπής τροποποιείται με
   εκτελεστική πράξη, με σκοπό τον καθορισμό των λεπτομερών ειδικών κανόνων για την
   ενιαία μορφή και περιεχόμενο της/των έκθεσης/-εων αξιολόγησης των κρατών μελών.
EL                                            2                                           EL
 ---pagebreak---           ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                                              της 17.6.2020
    για την τροποποίηση του κατ’ εξουσιοδότηση κανονισμού (ΕΕ) 2017/40 όσον αφορά την
                  αξιολόγηση της εφαρμογής του προγράμματος για τα σχολεία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του
   Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών
   γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ.
   234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου1, και ιδίως το άρθρο
   24 παράγραφος 2 στοιχείο β) και το άρθρο 223 παράγραφος 2 στοιχείο α),
   Εκτιμώντας τα ακόλουθα:
   (1)    Σύμφωνα με το άρθρο 9 παράγραφος 2 του κατ’ εξουσιοδότηση κανονισμού
          (ΕΕ) 2017/40 της Επιτροπής2, τα κράτη μέλη οφείλουν να αξιολογούν την εφαρμογή
          του προγράμματός τους για τα σχολεία, προκειμένου να εκτιμούν την
          αποτελεσματικότητά του σε σχέση με τους στόχους του προγράμματος για τα σχολεία
          όσον αφορά την αύξηση της κατανάλωσης επιλεγμένων γεωργικών προϊόντων από τα
          παιδιά και την εκπαίδευσή τους σχετικά με τις υγιεινές διατροφικές συνήθειες. Για να
          ενισχυθούν η διαφάνεια και η λογοδοσία όσον αφορά τη χρήση της ενωσιακής
          ενίσχυσης, θα πρέπει να καθοριστούν η φύση και το είδος των πληροφοριών που
          πρέπει να κοινοποιούν τα κράτη μέλη στην Επιτροπή στις εκθέσεις αξιολόγησης που
          συντάσσουν.
   (2)    Συνεπώς, ο κατ’ εξουσιοδότηση κανονισμός (ΕΕ) 2017/40 θα πρέπει να τροποποιηθεί
          αναλόγως,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
                                                  Άρθρο 1
   Το άρθρο 9 του κατ’ εξουσιοδότηση κανονισμού (ΕΕ) 2017/40 τροποποιείται ως εξής:
   (1)      η παράγραφος 2 αντικαθίσταται από το ακόλουθο κείμενο:
            «2. Τα κράτη μέλη αξιολογούν την εφαρμογή του προγράμματος για τα σχολεία
            προκειμένου να εκτιμηθεί η αποτελεσματικότητά του σε σχέση με τους στόχους του
            όσον αφορά την αύξηση της κατανάλωσης φρούτων, λαχανικών, γάλακτος και
            γαλακτοκομικών προϊόντων από τα παιδιά και την εκπαίδευσή τους σχετικά με
            υγιεινές διατροφικές συνήθειες. Τα αποτελέσματα της εν λόγω αξιολόγησης
   1
          ΕΕ L 347 της 20.12.2013, σ. 671.
   2
          Κατ’ εξουσιοδότηση κανονισμός (ΕΕ) 2017/40 της Επιτροπής, της 3ης Νοεμβρίου 2016, για τη
          συμπλήρωση του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του
          Συμβουλίου όσον αφορά την ενωσιακή ενίσχυση για την παροχή φρούτων και λαχανικών, μπανανών
          και γάλακτος στα εκπαιδευτικά ιδρύματα και για την τροποποίηση του κατ’ εξουσιοδότηση
          κανονισμού (ΕΕ) αριθ. 907/2014 της Επιτροπής (ΕΕ L 5 της 10.1.2017, σ. 11).
EL                                                   3                                               EL
 ---pagebreak---            υποβάλλονται στην Επιτροπή με έκθεση αξιολόγησης. Τα κράτη μέλη που
           εφαρμόζουν το πρόγραμμα για τα σχολεία σε περιφερειακό επίπεδο μπορούν να
           επιλέξουν να υποβάλουν αντίστοιχο αριθμό εκθέσεων αξιολόγησης.»·
   (2)     στην παράγραφο 5 πρώτο εδάφιο, η εισαγωγική φράση αντικαθίσταται από το
           ακόλουθο κείμενο:
           «Εάν ένα κράτος μέλος δεν υποβάλει στην Επιτροπή την/τις έκθεση/-εις
           αξιολόγησής του με τα αποτελέσματα της αξιολόγησης που προβλέπεται στην
           παράγραφο 2 του παρόντος άρθρου, εντός των προθεσμιών που αναφέρονται στο
           άρθρο 8 παράγραφος 2 του εκτελεστικού κανονισμού (ΕΕ) 2017/39, το ποσό της
           επόμενης οριστικής κατανομής μειώνεται ως εξής:»·
                                           Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη
   Εφημερίδα της Ευρωπαϊκής Ένωσης.
   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε
   κράτος μέλος.
   Βρυξέλλες, 17.6.2020
                                             Για την Επιτροπή
                                             Η Πρόεδρος
                                             Ursula VON DER LEYEN
EL                                             4                                           EL